Public procurement notice: Contract Notice
Published: 2025-11-14
Buyer: Pohjois-Pohjanmaan hyvinvointialue
Country: FI
Region: FI1D9
Contract type: Services
Procedure: Restricted procedure
CPV classification: 85100000: Health services
Submission deadline: 2029-05-30
Award criteria: price, quality

Technical requirements: Kyseessä on hankintalain liitteen E mukainen sosiaali- ja terveyspalveluhankinta. Hankintaan sovelletaan hankintalain 12 luvun säännöksiä ja 3 §:n mukaisia hankintojen yleisiä periaatteita.  

Hankinta toteutetaan joustavana sähköisenä palveluntuottajarekisterinä (jatkossa palveluntuottajarekisteri), joka tarkoittaa hyvinvointialueen suunnittelemaa ja kuvaamaa hankintalain periaatteiden mukaista menettelyä hankinnan kohteena olevien palveluiden hankkimiseen. Kyseessä ei ole hankintalain 42 §:n tarkoittama puitejärjestely. Hankinnan sähköisenä järjestelmänä hyödynnetään soveltuvin osin hankintalain 49-52 §:n tarkoittamaa dynaamista hankintajärjestelmää. 

Palveluntuottajarekisteri on voimassa viisi (5) vuotta, minkä aikana palveluntuottajarekisterin sisäiset tarjouskilpailut tehdään. Tilaaja voi jatkaa palveluntuottajarekisterin voimassaoloa uudella hankintailmoituksella.

Palveluntuottajarekisteri perustetaan ja sitä täydennetään rajoitetun menettelyn kaltaisella menettelyllä. Tilaaja perustaa palveluntuottajarekisterin julkaisemalla hankintailmoituksen ja osallistumispyynnön. Palveluntuottajat voivat hakeutua palveluntuottajarekisteriin perustamisvaiheessa ja myöhemmin sen voimassaolon aikana. Hakeutuminen palveluntuottajarekisteriin tapahtuu jättämällä osallistumishakemus hankintailmoituksen ja osallistumispyynnön mukaisesti. 

Osallistumishakemuksen jättäminen ei sido jättämään tarjousta palveluntuottajarekisterin sisäisessä kilpailutuksessa. Hakemus jätetään yhteen tai useampaan palveluntuottajarekisterin luokkaan. Palveluntuottaja voi poistua palveluntuottajarekisteristä milloin tahansa. Osallistumishakemuksen hyväksyminen tarkoittaa sitä, että palveluntuottaja on tullut hyväksytyksi palveluntuottajarekisteriin. 

Palveluntuottajarekisteriin hyväksyminen on edellytys sille, että palveluntuottaja saa luokkakohtaisesti tilaajan julkaisemat sisäiset tarjouspyynnöt nähtäväksi ja voi tehdä niihin tarjouksia.

Hyvinvointialue hyväksyy perustamisvaiheessa ja myöhemmin hankintavaiheessa palveluntuottajarekisteriin kaikki ehdokkaat, jotka täyttävät soveltuvuudelle asetetut vaatimukset. 

Hyvinvointialue tarkastaa perustamisvaiheessa saapuneet hakemukset perustamisvaiheen päätyttyä. Ensimmäiset palveluntuottajarekisterin sisäiset tarjouspyynnöt lähetetään, kun ainakin kaikki perustamisvaiheessa saapuneet hakemukset on käsitelty. 

Palveluntuottajarekisterin perustamisvaiheen jälkeen käynnistyy hankintavaihe, joka kestää palveluntuottajarekisterin voimassaolon loppuun saakka. Hankintavaiheessa hyvinvointialue toteuttaa palveluntuottajarekisterin sisäisiä kilpailutuksia tarpeensa mukaan. Tullessaan valituksi palveluntuottajaksi palveluntuottajarekisterin sisäisessä kilpailutuksessa, palveluntuottajan kanssa solmitaan sopimus.

Perustamisvaiheen jälkeen saapuneet osallistumishakemukset hyvinvointialue käsittelee 10 työpäivän kuluessa osallistumishakemuksen vastaanottamisesta. Hyvinvointialue voi pidentää määräaikaa 15 työpäivään perustellusta syystä. 

Hyvinvointialue voi pidentää käsittelyaikaa myös, jos palveluntuottajarekisterin sisällä ei julkaista tarjouspyyntöä ennen järjestelmään hyväksymistä koskevien ratkaisujen tekemistä. Mikäli käsittelyaikaa pidennetään, hyvinvointialue ilmoittaa siitä.

Hakemuksia ei käsitellä eikä tarjouspyyntöjä lähetetä: 
• heinäkuun aikana ja
• joulukuun 15. päivän – loppiaisen välisenä aikana. 

Edellä mainittuina aikoina järjestelmään saapunut hakemus käsitellään 10 työpäivän kuluessa ajanjakson päätyttyä.

Hyvinvointialue määrittelee jokaisessa palveluntuottajarekisterin sisäisessä tarjouspyynnössä tarkemman hankinnan kohteen. 

Hyvinvointialue lähettää tarjouspyynnön sen luokan hyväksytyille palvelutuottajille, mitä tarjouspyyntö koskee. 

Palveluntuottajarekisterin kohde ja ehdot on kuvattu tarkemmin osallistumispyynnön liitteessä Palveluntuottajarekisterin periaatteet.
Hankinnan kohteena ovat terveydenhuoltolain perusteella järjestettävät somaattisen erikoissairaanhoidon palvelut Pohjois-Pohjanmaan hyvinvointialueella.   

Palveluntuottajarekisterin kohde ja ehdot on kuvattu tarkemmin osallistumispyynnön liitteessä Palveluntuottajarekisterin periaatteet. 

Hankinnan kohteena palveluntuottajarekisterissä on:

LUOKKA 1 Leikkaustoimenpiteet sisältäen pre- ja postoperatiivinen seuranta ja hoito
- Tekonivelkirurgia 
- Käsikirurgiset toimenpiteet
- Plastiikkakirurgiset toimenpiteet
- Olkaortopedia
- Jalkaortopedia
- Selkä- ja kaularankaleikkaukset
- Kipustimulaattorileikkaukset
- Silmiin kohdistuvat toimenpiteet
- Korva-, nenä- ja kurkkutautien toimenpiteet
- Ruoansulatuskanavan kirurgia
- Tyräkirurgia
- Urologiset toimenpiteet
- Suonikohjutoimenpiteet

LUOKKA 2 Erikoissairaanhoidon vuodeosastohoito
Suorituspaikka tarkentuu jokaisessa palveluntuottajarekisterin sisäisessä kilpailutuksessa.
Luokka 1 Leikkaustoimenpiteet sisältäen pre- ja postoperatiivinen seuranta ja hoito

Palveluiden tarkemmat kuvaukset löytyvät liitteestä "Palveluntuottajarekisterin periaatteet" kohdasta 2. Palveluntuottajarekisterin kohde ja rakenne. 

Hankinnan kohde kuvataan tarkemmin jokaisen palveluntuottajarekisterin sisäisen tarjouspyynnön liitteenä olevassa palvelukuvauksessa.
Luokka 2 Erikoissairaanhoidon vuodeosastohoito

Palvelun tarkempi kuvaus löytyvät liitteestä "Palveluntuottajarekisterin periaatteet" kohdasta 2. Palveluntuottajarekisterin kohde ja rakenne. 

Hankinnan kohde kuvataan tarkemmin jokaisen palveluntuottajarekisterin sisäisen tarjouspyynnön liitteenä olevassa palvelukuvauksessa.